Ins. intra Trop. Mar. Pac. ad orientem sitae. 251 



cingebant undique; ipsa maior admodum fertilis videbatur, 

 et non adeo praeruptos montes habebat, ut reliquae insulae, 

 quas in hoc Archipelago hactenus lustravimus; Sandwichii 

 nomen ipsi impositum fuit in honorem comitis Sandwichii, 

 summi rei navalis in Britannia praefecti. 



Dein cursum dirigentes in Eurum mox vidimus novam 

 insulam, cui nomen Irromanga, in eius portum septentriona- 

 lem intravimus et noctem unam ibi substitimus. Primo mane 

 navarchus, visurus portum et locum aquationi aptum, cjm- 

 bam intravit, et invento loco aquationi apto escendit in ter- 

 ram, ubi incolae bene eundem receperunt, verum cum cym- 

 bam repeteret, incolae eam vi detinebant, quo facto ipse 

 plumbi globulos minutos in eos explodere tentavit, at sclo- 

 petum non aptum erat ob pvritem minus bonum, itaque 

 tentatis pluribus sclopetis unum alterumve cum globo maiore 

 explosum fuit, et duo incolae fuere necati, et plures vulne- 

 rati; illi vero viso conatu et armis a nostris contrectatis mis- 

 silia et sagittas in cymbam coniecere, unumque e nautis in 

 gena vulnerarunt, antequam nostri ullum sclopetum explode- 

 rant. Postmodum anchora sublata portu excessimus, alium 

 australem portum intraturi; verum navi procedente, alia ma- 

 gna ad Euronotum apparuit insula, in quam cursum direxi- 

 mus, et die postero Aug. die 5 t0 in Tannam pervenimus, et 

 in securo portu anchoram iecimus. 



In hac insula vidimus ignivomum montem, continuo ci- 

 neres, fumum et pumices eructantem, magno cum sonitu si- 

 millimo tonitrui. Navis circiter 3 leucis ab hoc moute ab- 

 erat et undique cinere et minutis pumicis particulis una no- 

 cte consita fuit. Hic et in ipso portu plures vidimus ther- 

 mas; in aquam calidam unius immittens per plura minuta 

 Thermometrum id usque in gradum 191 ascendit, in altero 

 fonte 202|- graduum calor erat. In supercilio supra hosce 

 fontes, vidimus plura spiracula vel loca exhalantia vapores 

 fervidos et sulphurei odoris. Effossa ad semipedum terra 



